قاسم جعفری

قاسم جعفری ہک شاعر ہے۔ 
## ڄم پل
سرگودھا نال تعلق ہے۔
## کتاباں
## نمونہ کلام

### قطعہ
خود غرض لگدا پسند چا کیتا

خود نوں اس دا پابند چا کیتا

لٹا کے زندگی دا کھٹیا قاسم 

وفا دا پرچم بلند چا  کیتا

### ݙوہڑہ
سو سال دے بعد وی سونے دا-مل قاسم گھٹ نیئں سگدا

لجپال تاں پڑ وچ مردہ ائے-پچھاں قدم وی ہٹ نیئں سگدا

ہووےدور جےاکھیوں سجنڑ پیارا -بندہ رہے ہک جھٹ نیئں سگدا

بندہ جیڈا وی یار کجاک  ہووے -سہے ہجر دی سٹ نیئں سگدا



## ݙوہڑے
قاسم جعفری دے ݙوہڑے

**تہاڈے کیتے ہؤئے وادھے یاد آ جاون۔ساہواں دا سلسلہ رک ویندا**

**کرلا کرلا کے انج رونداں۔اکھیاں چوں پانڑی مک ویندا**

**ہسڑاں تے باہلیاں گھابراں دا۔ڈھو جگر میرے تے ڈھک ویندا**

**وت قاسم انج میرا حال ہوندائے۔جویں دھپ تے کانا سک ویندا**

**۔۔۔قاسم جعفری۔1**

**----------------------------------------**

**جھٹ بہے کے کر لئیے دکھ سکھ دی۔ربوں ٹکر پیاایں اج راہ تے**

**ہک گل تاں دس کیوں سٹ گھتیاائی۔مینوں ہجر دی بلدی بھاہ تے**

**تیرا اجنڑ وی قبضہ ائے قسم خدا دی۔میرے ہک ہک قاسم ساہ تے**

**میرے ہتھاں دی پکی ہؤئی پیتی ونج۔ڈھل کوئی نئیں لگڑیں چاہ تے**

**۔۔۔قاسم جعفری۔2**

**----------------------------------------**

**اساں بلکل نیت دے صاف ہاسے۔بس پرکھ جناب تو ہؤئی نئیں**

**افسوس اساڈی جی جی دا۔ذرا جہیا وی قدر کیتؤئی نئیں**

**ساڈے پیار تے قاسم شک کر کے۔کسے پاسے دا چھوڑئی نئیں**

**تینوں غیراں انج بدراہ کیتا۔اکھیں ویکھ سلام لیؤئی نئیں**

**۔۔۔قاسم جعفری۔3**

**----------------------------------------**

**میرا دلبر جے توں آکھے تاں۔تینوں پھلاں وچ تول نہ چھوڑاں**

**کائنات دےسکھ تیرےقدمی رکھ  کے۔تینوں کر انمول نہ چھوڑاں**

**میں دل دی ہک اج رازپوشیدہ ۔گل قاسم کھول نہ چھوڑاں**

**تینوں لا کے اپنڑے سینے نال۔آئی۔لؤ۔یو۔بول نہ چھوڑاں**

**۔۔۔قاسم جعفری۔4**

**----------------------------------------**

**اکھیاں نوں دلبر قسم خدا دی۔تیرا نت دیدار پسند اے**

**میرےدل نوں قاسم دنیا تے۔ہک تیرا پیار پسند اے**

**تیرا بت نخریلا مکھ شرمیلا۔بنا ہار سنگھار پسند اے**

**تیری صورت تے اسی نئیں مردے۔تیری سادگی یار پسند اے**

**۔۔۔قاسم جعفری۔5**

**----------------------------------------**

**چٹے کپڑے پا کے پھٹ دا ٹردایں۔نالے ٹردا سٹ خشبو ایں**

**بازار دے آ کے سنڑ وچ۔نت ویندا یار کھلو ایں**

**میں قاسم نال نہ کھنیا کر۔میں جانڑدا ہاں توں جو ایں**

**3 واری فیل ایں میڑک چوں۔کہڑا توں کوئی ایس۔ایچ۔او ایں**

**۔۔قاسم جعفری۔6**

**----------------------------------------**

**دل کردائے قاسم ہتھ لا چھوڑاں۔بجلی دیاں نگیاں تاراں تے**

**ساڈا غربت نال جو باہنڑ کھلونڑ اے۔تائیں ہر کوئی لاہندا بھاراں تے**

**ہک دن دی گل ائے ہاڑھ دی دھپ ائی۔رہیا ککھ اعتبار نہ یاراں تے**

**لتھا [[چین]] اساڈے سائیکل دا۔بیلی بھج کے چڑ گئے کاراں تے**

**۔۔۔قاسم جعفری-7**

**----------------------------------------**

**کوئل دی مٹھڑی کوک نوں سنڑ۔نغمات دا موسم آیا ائی**

**پئی رم جھم رم جھم ہوندی ائے۔برسات دا موسم آیا ائی**

**کریں کھول کے دل دیاں نال سجنڑ دے۔گل بات دا موسم آیا ائی**

**جس رات نوں قاسم نکھڑے ہاسے۔اس رات دا موسم آیا ائی**

**۔۔۔قاسم جعفری۔8**

**----------------------------------------**

**نہ ملیا کر نہ ملیا کر۔مینوں چن ماہی سرعام اے**

**باعزت تیری شخصیت تے۔لگ ویسن سئے الزام اے**

**میرے ناں نال اپنڑاں ناں لکھ کے۔ہو ویسیں توں بدنام اے**

**ہنجے بندےبندےنوں نہ دسیا کر۔میرا قاسم نال سلام اے**

**۔۔۔قاسم جعفری۔۔9**

**----------------------------------------**

**میرا ڈھول سکول دی وردی وچ۔ہئے لگدا ڈھیر نواب اے**

**بہوں سوہنڑی نازک ہتھ دیوچ۔ہئے لگدی یار کتاب اے**

**ہر سال سکول اچ فسٹ اوندا ائے۔ایڈا لائق ذہین جناب اے**

**بنڑے اعلی افسر ڈھول میرا۔ائے میرا قاسم خاب اے**

**۔۔۔قاسم جعفری۔۔10**

**----------------------------------------**

**تہاڈے شہر نوں وی کدی کنڈ ناہی کیتی۔تہاڈا انج پیا [[ادب]] کتؤسے**

**تعظیماً تہاڈیاں قدماں تے۔اساں سئے سئے دیونڑے بوسے**

**ساڈے سر دےوال سفید ہو گئے۔مکے کوئی ناں تہاڈے روسے**

**اساں قاسم چاگھ زمانے دی۔بنڑ تہاڈے مگر گیؤسے**

**۔۔۔کلام قاسم جعفری ۔۔11**

**----------------------------------------**

**میری قسمت لنگڑی لوہلی ائے۔انج سو فیصد میں ٹھیک آں**

**کسے تنگ حالات دے وسبے دا۔وڈی مدت تو میں وسنیک آں**

**میں قاسم اپنڑےدکھ سکھ وچ۔ہوندا آپ ہی صرف شریک آں**

**کسے کے کرنا مینوں نال رلا کے۔میں جو ٹردی پھردی لیک آں**

**۔۔۔قاسم جعفری۔ ۔12**

**----------------------------------------**

**مینوں پتا نئیں کے کر سٹیا ائی ۔چن ورگی شکل تکا کے**

**اسباب میری بے [[چینی]] دے۔پچھ قاسم کول بہا کے**

**گل دل دی پڑھ لے اکھیاں چوں۔ہک واری سجنڑ نجھا کے**

**تیرے سامنڑے ہو خاموش ویںندن۔کجھ لفظ زبان تے آ کے**

**۔۔۔قاسم جعفری۔۔13**

**----------------------------------------**

**اج دل آیا ائے تیرے ہونٹاں تے۔میں اپنڑے ہونٹ چاں رکھاں**

**تیرے لال یعقوتی ہونٹاں دا۔رس رج رج کے میں چکھاں**

**ہتھ رکھ کے تیری گردن تے۔ہونٹاں نوں چاواں رکھاں**

**انج قاسم ہو مدہوش جائیے۔نہ کھول سگیون اکھاں**

**۔۔۔قاسم جعفری۔۔14**

**----------------------------------------**

**ہووے غرض تاں ویکھیا ائے جھک جھک کے۔آ ملکھ سلام کریندا ائے**

**بندہ غرضو غرض کڈھیندیاں تائیں۔میاں پیراں وانگ پوجیندا ائے**

**مٹے غرض تاں ناں تائیں بھل ویندن۔لج کونڑ ہمیش پلیندا ائے**

**بنا مطلب دے او بھولیا قاسم ۔اتھے سانگے کونڑ رکھیندا ائے**

**۔۔۔قاسم جعفری۔۔۔15**

**----------------------------------------**

**اٹھے ویلے قاسم راہندا ہاں ۔میں تیرے سجنڑ دھیان اچ**

**تیری [[ذات]] تو وکھریاں قسم خدا دی ۔بھاندی کائی نئیں چیز جہان اچ**

**او میرا مٹھڑا بھولا سوہنڑاں سانول۔میری جند ائے توئیں انسان اچ**

**ہکا توواں تاں ڈھول پسند آیا ایں۔مینوں پورے [[پاکستان]] اچ**

**۔۔۔قاسم جعفری۔۔۔16**

**----------------------------------------**

**او رانجھے مجنون فرہاد پنل۔تے مائیوال جہان تو وگ گئے**

**نفعے گھاٹیاں دےسائیں بنڑن آلے۔بھائیوال جہان تو وگ گئے**

**سجنڑاں دے سر تو ٹالنڑ آلے۔دکھ ٹال جہان تو وگ گئے**

**ہنڑ قاسم پیار بازاری ہو گئے۔لجپال جہان تو وگ گئے**

**قاسم جعفری۔۔۔17**

**----------------------------------------**

**تنگ آ گیا ہاں بربادیاں توں۔خوشحال ہنڑ تھیونڑاں چاہناں**

**ہکلاپے عمر گھٹا چھوڑی۔تیرے نال منیوانڑاں چاہناں**

**تیرے ہتھ نوں رکھ کےسینےتے۔پھٹ اندر دے سیونڑاں چاہناں**

**تیری [[ذات]] دا ہو کے دنیا تے۔میں قاسم جیونڑاں چاہناں**

**۔۔۔قاسم جعفری۔۔۔18**

**----------------------------------------**

**پہلے دن تو ائی بھولے کملے دل نوں۔ہا رکھڑاں پیر سنبھل کے**

**ہنڑ رونداں تے پچتاندا ہاں۔پردیس سجنڑ نوں گھل کے**

**ہکا چپ جئی قاسم کیتی وتناں۔سینے سانگ ہجر دی جھل کے**

**راہ ویدھیاں نور کھڑائی گیا اکھ دا۔آیا وطن تے ڈھول نہ ول کے**

**۔۔۔قاسم جعفری۔۔۔19**

**----------------------------------------**

**تساں قیمتی سجنڑ نگینے اؤ ۔میں بے مقصد بے دام آں**

**تساں مالک کوٹھیاں بنگلیاں دے۔میں ککھ گلیاں دا عام آں**

**تساں سکھ دی سیج تےسونڑ دے عادی۔میں کردا کدنڑ آرام آں**

**تساں عزت مآب اؤ وسبے وچ ۔میں قاسم رج بدنام آں**

**۔۔۔قاسم جعفری۔۔۔20**

**----------------------------------------**

**کل سب [[استاد]] حیران ہو گئے۔انج قاسم قلم بھنوا چھوڑی**

**ملے سو چوں پورے سو نمبر۔انج پیار دی رسم نبھا چھوڑی**

**آیا پرچے وچ مضمون حسن تے۔میں تیری شکل بنڑا چھوڑی**

**گیا مصر دا بنڑ بازار اچانک۔جداں کمرے وچ لٹکا چھوڑی**

**۔۔۔کلام قاسم جعفری۔۔۔21**

**----------------------------------------**

**میرا سکھ تے [[چین]] قرار وی توں۔میرا ماہی وی توں میرا یار وی توں**

**میری دنیا توں میرا مقصد توں۔میری [[زندگی]] دا مختار وی توں**

**میرا دل وی توں میری دھڑکن توں۔میرا حاکم تے سردار وی توں**

**اس قاسم پوری دنیا وچ۔میرا پہلا آخری پیار وی توں۔۔**

**۔۔قاسم جعفری۔۔۔22**

**----------------------------------------**

**تینوں سمجھاں مقصد [[زندگی]] دا۔نالے اپنڑاں سجنڑ جہاں سمجھاں**

**تینوں سمجھاں آ ونج ساہواں دی۔نالے اپنڑاں دل تے جاں سمجھاں**

**میں پیار دا تن اظہار کیتا۔کجھ بولیں تے میں تاں سمجھاں**

**تیری قاسم اس خاموشی نوں۔دس ہاں سمجھاں یا ناں سمجھاں**

**۔۔۔قاسم جعفری۔۔۔23**

**----------------------------------------**

**آ گیا ائے موسم کنڑکاں دا ۔کر داتری ڈھول تیار اے**

**گتھ واہنڑاں ہنڑ چاں کھوتی تے۔نپ واگاں لے میرا یار اے**

**پٹھے وڈئیے پہلے ڈنگراں کانڑ۔پچھے آ کے کڈھیئے دھار اے**

**دن آ گئے قاسم بھاجڑ دے۔ذرا ترکڑا ہو زمیندار اے**

**۔۔۔قاسم جعفری۔۔۔24**

**----------------------------------------**

**میری سنگت غریب دی مندری دا۔توں ہوئیوں قیمتی تھیوہ**

**تیتھوں وکھریاں میں بندہ انج لگداں۔جویں کوئی اجڑی ہؤئی بیوہ**

**میں نوکراں وانگ جناب تہاڈی۔کراں ساری [[زندگی]] سیوہ**

**میتھوں قاسم نئیں پیا راہنڑ ہوندا۔کر ٹھہو ٹھہو ڈھول منیوہ**

**۔۔۔کلام قاسم جعفری۔۔۔25**

**----------------------------------------**

**اللّٰہ پاک کرائی ائے تاں ہو گئی اے۔اج سجنڑاں نال ملاقات اے**

**میرے لوڈے لاڈے چن ماہی دی۔ہائی مٹھڑی ہر گل بات اے**

**گلاں ساریاں اس دیاں زہن تے ہن۔کیویں ہوئی گل دی شروعات اے**

**گلاں گلاں دےوچ نہ علم ہویا۔اتوں قاسم ہو گئی رات اے**

**۔۔۔قاسم جعفری۔۔۔26**

**----------------------------------------**

**اللّٰہ ہر نوں سنگت حلالی بخشے۔تے کرے سجنڑ دا پیار عطا اے**

**وسے  ہر  کوئی سنگت  سہیلی وچ۔ ہاسےخوشیاں نال سدا اے**

**کسے سجنڑ  تو سجنڑ  حیاتی ساری ۔نہ ہووے  قطعن  جدا اے**

**جگ  سنگتاں   نال   آباد   روے  ۔  میری   قاسم   نیک دعا اے**

**۔۔۔قاسم جعفری۔۔27**

**----------------------------------------**

**میں لفظ وفا دی قدر کرینداں۔عباسؑ میرا سردار اے**

**ہر نال وفا میتھے واجب ائے۔لجدار دا ہاں پیروکار اے**

**لجپالیاں دی رہی [[زندگی]] ساری۔میرےپیرؑ دے سر دستار اے**

**میں نوکر قاسم غازیؑ دا۔میرے [[گھر]] تے علم سنوار اے**

**۔۔قاسم جعفری۔۔۔28**

**----------------------------------------**

**میری نیت تے جے تن شک ہووے۔کسے موڑ تے من آزما لے**

**میرا دل ائی کورے کاغذ وانگوں ۔اہیا گل میری ذہن اچ پا لے**

**کسے مسجد دےوچ قاسم تو۔بیشک توں قسم چوا لے**

**میرےپیار تے شک نہ کیتا کر۔بھانویں دل تے خنجر چلا لے**

**۔۔قاسم جعفری۔۔29**

**----------------------------------------**

**اج دل ائے تیرے حسن اتے۔میرا ڈھول کتاب چاں لکھاں**

**لکھاں لال یعقوتی ہونٹ تیرے۔مکھ وانگ مہتاب چاں لکھاں**

**اکھاں کجلیاں زلفاں ریشمی لکھ کے۔انگ انگ نایاب چاں لکھاں**

**تیرے بدن دی قاسم خوشبو نوں۔میں مثل گلاب چاں لکھاں**

**۔۔۔قاسم جعفری۔۔30**

**----------------------------------------**

**شروع لا توحید مزاج ہاں میں۔تائیں جاہ جاہ دل نئیں لایا**

**خود غرضاں وانگوں مطلب کڈھ کے۔سانگا کدی نئیں روز وٹایا**

**کسے ہور دے بارے سوچنڑ دا۔میرے زہن دےوچ نئیں آیا**

**میں قاسم اپنڑی [[زندگی]] وچ۔بس ہک ائی سجنڑ بنڑایا**

**۔۔۔قاسم جعفری۔۔31**

**----------------------------------------**

**ساڈا ساری عمر روجھان رہیا۔ہکا توئیں دلبر دے پاسے**

**تینوں نفعے نال سیراب کیتا۔بھانویں رہے آں آپ پیاسے**

**بےلوث [[غلام]] جناب اوراں دے۔ہر ویلے قاسم ہاسے**

**جویں توئیں سن یار بھلا چھڈیا۔اساں بھلنڑ دی چیز تاں ناسے**

**۔۔۔قاسم جعفری۔۔۔32**

**----------------------------------------**

**نبھی ساری عمر شرافت وچ۔ٹھگ چور دا سنگ نئیں کیتا**

**ہئے رکھیا قائم ضمیر اپنڑاں۔برے دور دا سنگ نئیں کیتا**

**جہڑی ادھ راہ قاسم ترٹ جاوے۔کچی ڈور دا سنگ نئیں کیتا**

**توں جدنڑ دا میرا بیلی بنڑیا ایں۔وت ہور دا سنگ نئیں کیتا**

**۔۔قاسم جعفری۔۔۔33**

**----------------------------------------**

**ناکام زلیل خوار ہوندا۔ساری [[زندگی]] بے [[استاد]] اے**

**بدنیتاں دےنئیں ہو سگدے۔کسے قیمت [[گھر]] آباد اے**

**میں کملے رملے قاسم دی۔رکھیں ہک گل کملی یاد اے**

**سکھی [[زندگی]] دے وچ ہو نئیں سگدی۔کدی نافرمان اولاد اے**

**۔۔کلام قاسم جعفری۔۔34**

**----------------------------------------**

**ساڈی توبہ اج دیاں سنگتاں توں۔نالے وقتی یار توں توبہ**

**ساڈی  توبہ  اندر  دے کھوٹے توں۔جھوٹے قول اقرار توبہ**

**سئے  واری  ساڈی   توبہ  توبہ۔اعتبار  دی  مار  توں  توبہ**

**اساں تن  تنہا  ائی بہتر  ہاں۔ساڈی  قاسم  پیار  توں توبہ**

**۔۔قاسم جعفری۔۔35**

**----------------------------------------**

**تہانوں ملنڑ دے واسطے آئے ہاسے۔تساں ویکھ کے تاک بھنوا لے**

**اساں پچھیا تہاتھوں حال تہاڈا۔تساں چپ دے جندرے لا لے**

**اساں قاسم دستک دیندے ٹر گئے۔تساں لوگ شریک ہسا لے**

**ساڈے منہ چوں لفظ دیدار دے نکلے۔تساں ڈھول نقاب سوا لے**

**۔۔۔قاسم جعفری۔۔۔36**

**----------------------------------------**

**تیرے درشن دی رہی اکھیاں نوں۔میرا ڈھول پیاس سدا اے**

**اساں کے منگیا تیتھوں [[زندگی]] وچ۔بس ہک ملاقات سوا اے**

**بیشک توئیں غیر دے آکھے تے۔لیا مکھ ساتھوں پرتا اے**

**ساڈی اکھ اچ اجنڑ وی قسم خدا دی۔تیرا قاسم ڈھیر حیا اے**

**۔۔۔کلام قاسم جعفری۔۔37**

**----------------------------------------**

**تیرا نکیاں لا  دا بیلی ہاں۔نہ جھک شرما ,ذرا نیڑے آ**

**اکھیں پا کے میریاں اکھیاں وچ۔مینوں کول بہا,میرا دل ولچا**

**سر رکھ کے میرے سینے تے۔زلفاں بکھرا,تھوڑا پیار ودھا**

**اج قاسم چن جئے مکھڑے توں۔نقاب ہٹا,مینوں ہونٹ چما**

**۔۔۔قاسم جعفری۔۔۔38**

**----------------------------------------**

**تیرے کوئی نئیں پر پرواز دے قابل۔رہو آہلنڑے وچ آزاد نہ بنڑ**

**لتاں قاسم کچیاں جاہئیں تے رکھ کے۔کمزور جئی بنیاد نہ بنڑ**

**میرے اگوں اگوں ٹر کے ہتھاں دی جم۔ہنجے نافرمان اولاد نہ بنڑ**

**تیری رگ رگ تو میں واقف ہاں۔شاگرد ائی رہو [[استاد]] نہ بنڑ**

**۔۔۔قاسم جعفری۔۔۔39**

**☆☆☆☆☆☆☆☆☆☆☆☆**

**اے مسلم پکا دھرتی تے۔ایمان مبارک ہووی**

**پنج وقت نماز تے پنج وقتاں دی۔اذان مبارک ہووی**

**ہویا نازل پاک محمدؐ تے۔قرآن مبارک ہووی**

**رحمت تے قاسم برکت آلا۔رمضان مبارک ہووی**

**۔۔۔قاسم جعفری۔۔40**

**----------------------------------------**

**کلام استادے محترم  قاسم جعفری**

**آ [[عید]] دے دن نزدیک گئے۔کجھ سوچیں ہا ڈھول رسائی دا**

**ہتھ جوڑ کے منت کریندا ہاں۔کر سلسلہ ختم جدائی دا**

**تینوں قاسم تحفے نہ دیواں۔کہڑا فائدہ سجنڑ کمائی دا**

**اوراں لسٹ بنڑا کے سینڈ کر مینوں ۔تینوں کے کجھ [[عید]] تے چاہی دا**

**۔۔۔قاسم جعفری۔۔۔41**

**----------------------------------------**

**اسمان تے [[عید]] دا چن چڑھیا۔نبھے ویلے آ گئے یاد اے**

**میری اکھ چوں لشکر ہنجواں دے۔وت ٹر پئے لاتعداد اے**

**نویں سوٹ سوا ہتھ مہندیاں لا۔وس ہر دم ڈھول آباد اے**

**میری طرفوں عیدالفطر دی قاسم۔ہووی سجنڑ مبارک باد اے**

**۔۔۔قاسم جعفری۔۔۔42**

**----------------------------------------**

**آیا فلک تے نظری [[عید]] دا چن۔توں چن جئی شکل لکاؤں ایں**

**میرے جگر تے بے پرواہیاں دے۔جند جیوی خنجر چلاؤں ایں**

**قاسم نوں وت مجبوریاں دا۔میرا ڈھول پہاڑ تکاؤں ایں**

**شک پوندا [[عید]] غریباں دی۔اس سال وی چن کھچکاؤں ایں**

**قاسم جعفری ۔۔۔43**

**----------------------------------------**

**لوکو آ گیا نظری [[عید]] دا چن۔ہویا مسجد وچ اعلان اے**

**کنی سنڑ کے [[عید]] دی آمد آمد ۔ہویا ڈاڈھا دل پریشان اے**

**اس سال وی جانڑ کے نئیں آیا۔میریاں مرضاں دا لقمان اے**

**ائے [[عید]] وی قاسم روندیاں نبھسی۔ارمان ارمان ارمان اے**

**۔۔۔قاسم جعفری ۔44**

**----------------------------------------**

**چن [[عید]] شوال دا چڑھ گیا ہئی۔ہنڑ لا نئیں دیر مزید اے**

**میرا محسن تیرے آونڑ دی۔میرے دل نوں ڈھیر امید اے**

**وعدہ بھل نہ جاویں آونڑ دا۔میری وت وت ہئی تاکید اے**

**اس سال تاں قاسم وطناں تے۔رلے سجنڑ منائیے [[عید]] اے**

**۔۔۔قاسم جعفری۔45**

**----------------------------------------**

**آ  رل  کے [[عید]]  دے  جشن  منائیے۔ہئے حسرت دل بیتاب اچ**

**الله  واسطے  قاسم  ہک  واری۔توڑے  آ ونج  دلبر  خاب اچ**

**پیا  بعد  جناب  دے نبھدا ائے۔میرا  پل پل ڈھول عذاب اچ**

**توں رنج ہوویں اساں [[عید]] منائیے۔کہڑی لکھیا یار کتاب اچ**

**قاسم جعفری 46**

**----------------------------------------**

**اللہ واسطے ڈھول منیوہ کر لے۔تیرے پیری ہتھ نت لاواں,ترلے پاواں**

**سینے پوڑ کےسانگ بے تکیاں دی۔نہ دےبےجرم سزاواں,مر نہ جاواں**

**میں عیدالفطر دےبعد تیرے۔کویں قاسم جشن مناواں,مہندیاں لاواں**

**یا [[عید]] دے دن دس ماتمی بنڑ کے۔کالے کپڑے پاواں,سوگ مناواں**

**۔۔۔قاسم جعفری...47**

**----------------------------------------**

**انشاءاللہ [[عید]] اکھٹیاں نبھسی۔بائیں بائیں اچ قاسم پا کے**

**حیران ہو کے سن پھوڑن آلے۔پئےتکسن اڈیاں چا کے**

**میرے اونڑ تو پہلے بھیرے دی۔توں مہندی رکھ منگوا کے**

**اس [[عید]] تے قاسم پونڑے ہن۔اساں ہکا جئے سوٹ سوا کے**

**۔۔۔قاسم جعفری۔. 49**

## حوالے